אינגואה

אינגואה (באנגלית: Inagua) הוא המחוז הדרומי ביותר באיי בהאמה, והוא מורכב משני איים קטנים - אינגואה הגדולה ואינגואה הקטנה. מטה מועצת המחוז שוכן במת'יו טאון על-שם הפוליטיקאי ומושל איי הבהאמה ג'ורג' באקלי מת'יו.

== היסטוריה ==
המתיישבים הראשונים באינגואה היו הלוקיאנים, שהגיעו בין שנת 500 לשנת 800 לספירת הנוצרים וחצו בעזרת קאנו חפור את ההיספניולה או קובה לעבר איי הבהאמה.

האי הגדול יותר נקרא במקור הניאגואה, ביטוי ספרדי שמשמעו "מים נמצאים כאן". הספרדים השתמשו בשני שמות ממקור לוקיאני כדי להתייחס לאינגואה הגדולה - אינגואה (שמשמעו "אי מזרחי קטן") ו"באנאק" (שמשמעו "אי מים גדולים").

בין השנים 1500 ל-1825, אוניות רבות שתועדו כמלאות באוצר הושמדו בשוניות האי, ביניהן שתי אוניות גליאון ספרדיות יקרות ערך - ה"סנטה רוזה" בשנת 1599 ו"האינפנטה" בשנת 1788. אוניות אחרות שתועדו כבעלות ערך היו האונייה הצרפתית "לה קאונט דה פיי" (1713), אוניית הוד מלכותו הבריטית לואוסטוף (1801) ואוניית הוד מלכותו הבריטית סטאטירה (1815).

עם תחילת המאה ה-17 החלה הפקת מלח בישול ושליחתו לקולוניות הספרדיות, כאשר עד לשנת 1803 הפך לעסק רווחי באזור.

בשנת 1918, אחרי סיומה של מלחמת העולם הראשונה, מחירי המלח הנמוכים והתחרותיות בענף דחפו את העסקים הקטנים מחוץ לאינגואה הגדולה, ועסקי הפקת המלח ננטשו לחלוטין למעט מקרים בודדים.

בשנת 1935, האחים אריקסון ממסצ'וסטס ייסדו את חברת הכימיקלים באיי הודו המערבית ורכשו את עסקי המלח הנטושים מהממשלה הבריטית אולם, הקמתם של המשרדים באינגואה נתקלה בהתנגדות המקומיים, והחלה מהומה שגבתה את חייו של עובד החברה, והאחים אריקסון אולצו לעזוב. בהמשך הם חזרו לאזור, והחלה תנופה נרחבת בעסקים.

== איים ==
=== אינגואה הגדולה ===
אינגואה הגדולה הוא האי השני בגודלו באיי הבהאמה ואורכו 1544 ק"מ, כשהוא ממוקם כ-89 ק"מ מהקצה המזרחי של קובה. גודלו של האי הוא כ-89 ק"מ לאורך על כ-31 ק"מ לרוחב, והוא שטחי ברובו עם כמה גבעות חול, כאשר הנקודות הגבוהות ביותר הן איסט היל (40 מטרים), סאלט פונד היל (31 מטרים) וג'יימס היל (27 מטרים). באי קיימים מספר אגמים, ביניהם אגם וינדזור, המשתרע על פני כ-19 ק"מ - כרבע משטחו של האי. נכון לשנת 2010, האוכלוסייה של אינגואה מונה כ-913 אנשים.

עיר הבירה והנמל היחידי באינגואה הגדולה היא מת'יו טאון, שקרויה על שמו של מושל איי הבהאמה מהמאה ה-19 ג'ורג' באקלי מת'יו. בעיירה זו נמצא המתקן הראשי של חברת מלחי מורטון, שמפיקה כמיליון טונות מלחי ים בשנה.

האי משמש כמקום מחסה לכ-80 אלף ציפורי פלמינגו אמריקני וזנים אחרים, ביניהם תוכים אדומי-חזה, קוליבריים מקומיים, ברווז לבן-לחיים, שקנאי חום, לבנית לואיזיאנה, אנפית השלג, לבנית אדמדמה, דמויי-דרור מזן Western spindalis, קורמורן מצויץ, קורמורן נאוטרופי, כפן ורוד, בז אמריקאי וכוס המחילות.

=== אינגואה הקטנה ===
האי השכן, אינגואה הקטנה, נמצא בצד הצפון-מזרחי של אינגואה וקוטרו כשמונה ק"מ. הוא אינו מיושב וכולל פארק לאומי ימי ויבשתי, בגודל 78 ק"מ, וכולל חמורי ועיזי פרא בנוסף לצבי ים בסכנת הכחדה.

== גלריית תמונות ==
<gallery>
 קובץ:Great Inagua and Little Inagua from ISS.jpg|מבט עילי על אינגואה הגדולה ואינגואה הקטנה מתחנת החלל הבינלאומית.
 קובץ:NorthShoreGreatInagua.jpg|החוף הסלעי הצפוני של אינגואה הגדולה שחושף אבני שונית מתקופת פליסטוקן.
 קובץ:Morton Salt facilities, Great Inagua.jpg|חלק ממתקני המלח מורטון בחוף הצפוני של אינגואה הגדולה.
 קובץ:GroceryStoreMatthewtown.jpg|חנות מכולת במת'יו טאון, אינגואה הגדולה.
 קובץ:PoliceStationMatthewtown.jpg|תחנת משטרה מודרנית במת'יו טאון, אינגואה הגדולה.
 קובץ:PrisonWindowMatthewtown.jpg|חלון בכלא העתיק שבמת'יו טאון, אינגואה הגדולה.
 קובץ:OldPrisonMatthewtown.jpg|הכלא העתיק והנטוש שבמת'יו טאון, אינגואה הגדולה.
 קובץ:Matthew Town, Great Inagua, Bahamas.jpg|מרכז העיר מת'יו טאון, אינגואה הגדולה.
 קובץ:MainHouseMatthewtown.jpg|בית ההארחה הראשי במת'יו טאון, אינגואה הגדולה.
 </gallery>

==קישורים חיצוניים==

== הערות שוליים ==

קטגוריה:איי בהאמה: איים
קטגוריה:איים באוקיינוס האטלנטי